b'\n_START_ARTICLE_\nJ\xc5\xabrin\xc4\x97 \xc5\xa1arka\n_START_SECTION_\nI\xc5\xa1vaizda\n_START_PARAGRAPH_\nSuaugusi\xc5\xb3 j\xc5\xabrini\xc5\xb3 \xc5\xa1ark\xc5\xb3 k\xc5\xabnas siekia 40-45 cm. Svoris apie 320-400 g. Galva, kaklas, sparnai ir uodegos galas juodi. Likusi k\xc5\xabno dalis balta. Snapas oran\xc5\xbei\xc5\xa1kai raudonas, ilgas, tiesus. Kojos raudonos, palyginti neilgos. Jaunikliai rudesni u\xc5\xbe suaugusius, ant gerkl\xc4\x97s yra balta d\xc4\x97m\xc4\x97. Patel\xc4\x97s nuo patin\xc5\xb3 skiriasi ma\xc5\xbeai; pateli\xc5\xb3 snapas vidutini\xc5\xa1kai yra ilgesnis u\xc5\xbe patin\xc5\xb3. Snapo ilgis yra geriausias b\xc5\xabdas atskirti patinus nuo pateli\xc5\xb3.'